
PËR MIRATIMIN E KONTRATËS SHTESË PËR NDRYSHIMIN E KONTRATËS 
SË KONCESIONIT NDËRMJET MINISTRISË SË FINANCAVE DHE EKONOMISË, 
SI AUTORITET KONTRAKTUES, DHE SHOQËRIVE “SICPA SECURITY SOLUTIONS”  SA E “SICPA SECURITY SOLUTIONS ALBANIA” SHPK PËR PROJEKTIMIN, FINANCIMIN, DIZENJIMIN, PRODHIMIN DHE NGRITJEN E NJË SISTEMI PËR EMETIMIN, SHPËRNDARJEN, GJETJEN DHE MONITORIMIN E PULLAVE FISKALE E TË PULLAVE TË KONTROLLIT TË BARNAVE, 
MIRATUAR ME LIGJIN NR. 10381, DATË 24.2.2011

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, 

KUVENDI

I REPUBLIKËS SË SHQIPËRISË

VENDOSI

Neni 1

Miratohet kontrata shtesë për ndryshimin e kontratës së koncesionit ndërmjet Ministrisë së Financave dhe Ekonomisë, si autoritet kontraktues, dhe shoqërive “SICPA Security Solutions” SA e “SICPA Security Solutions Albania” sh.p.k. për projektimin, financimin, dizenjimin, prodhimin dhe ngritjen e një sistemi për emetimin, shpërndarjen, gjetjen dhe monitorimin e pullave fiskale e të pullave të kontrollit të barnave, miratuar me ligjin nr. 10 381, datë 24.2.2011, sipas tekstit që i bashkëlidhet këtij ligji.

Neni 2

Ky ligj hyn në fuqi 15 ditë pas botimit në Fletoren Zyrtare.

ZËVENDËSKRYETARE
Ermonela Felaj (Valikaj)

Miratuar në datën 16.2.2023.

Prot. No. ALB.GM-23-004

Ministria e Financave dhe Ekonomisë e Republikës së Shqipërisë
Dhe “SICPA Security Solutions Albania” sh.p.k., dhe
SICPA SA

KONTRATË SHTESË 
[bookmark: _GoBack]PËR NDRYSHIMIN E KONTRATËS SË KONCESIONIT NDËRMJET MINISTRISË SË FINANCAVE DHE EKONOMISË, SI AUTORITET KONTRAKTUES, DHE SHOQËRIVE “SICPA SECURITY SOLUTIONS S.A.” E “SICPA SECURITY SOLUTIONS ALBANIA” SHPK, PËR PROJEKTIMIN, FINANCIMIN, DIZENJIMIN, PRODHIMIN DHE NGRITJEN E NJË SISTEMI PËR EMETIMIN, SHPËRNDARJEN, GJETJEN DHE MONITORIMIN E PULLAVE FISKALE E TË PULLAVE TË KONTROLLIT TË BARNAVE, 
TË MIRATUAR ME LIGJIN NR. 10381, DATË 24.2.2011


Kjo kontratë shtesë nënshkruhet sot, më 24.1.2023, në Tiranë, Shqipëri ndërmjet:
1. Ministrisë së Financave dhe Ekonomisë te Republikës së Shqipërisë (më poshtë referuar si “Autoriteti”, bulevardi “Dëshmorët e Kombit”, nr. 3, Tiranë, Shqipëri, në emër të Republikës së Shqipërisë,
2. 	“SICPA Security Solutions Albania” sh.p.k. (më poshtë referuar si “SICPA Albania”), një shoqëri shqiptare e regjistruar në Qendrën Kombëtare të Biznesit me numër L02120032R, me seli qendrore në rrugën “Gryka e Kaçanikut”, autostrada Tiranë–Durrës, km 5, kati 4, Tiranë, Shqipëri; dhe
3. 	SICPA SA (më poshtë e referuar si “Mëma”), një shoqëri e regjistruar sipas legjislacionit Zviceran, me seli në 41 Avenue de Flonssant, 1008 Priliy, Zvicër.
Secila një “Palë” dhe së bashku “Palët.
Ku:
A.	 Palët kanë lidhur një Kontratë Koncesioni mbi Krijimin dhe Funksionimin e Sistemit të Kontrollit të Pullave Fiskale të miratuar nga Parlamenti Shqiptar, me ligjin nr. 10381, datë 24.2.2011, (“Kontrata e Koncesionit”); dhe
B. 	Palët kanë rënë dakord për të bërë disa ndryshime në Kontratën e Koncesionit.
PIKA 1 – NDRYSHIME NË KONTRATËN E KONCESIONIT
a) Neni 3.2 i Kontratës së Koncesionit do të ndryshohet, si më poshtë:
“3.2	 Koncesioni jepet për një periudhë që fillon në Datën Efektive dhe mbaron më 31 dhjetor 2024 (“Afati”); me kusht që, nëse kjo Kontratë përfundon më shpejt, sipas kushteve të saj, “Afati” do të nënkuptojë dhe do të kufizohet në periudhën që fillon në Datën Efektive dhe mbaron në datën e përfundimit të kësaj Kontrate, në përputhje me termat e saj.”.
b) Palët bien dakord se çmimeve për njësi të produkteve të referuara në pikën 17.1 të Kontratës së Koncesionit do t’u aplikohet një zbritje prej 10%, duke filluar nga data 7.2.2023.
c) Në aneksin 1 të Kontratës së Koncesionit bëhen ndryshimet, si vijon:
“a) “Produkte/t quhen produktet e duhanit, produktet e distiluara dhe të fermentuara të alkoolit, duke përfshirë birrën dhe produkte të tjera që i shtohen qëllimit të shërbimeve kohë pas kohe, në përputhje me nenin 3.6 të kësaj Kontrate;
b) Fshihet çdo referencë e bërë lidhur me ‘Produktet Farmaceutike’.”.
d) Çdo përcaktim apo referencë tjetër në Kontratën e Koncesionit për Produktet Farmaceutike fshihet.
PIKA 2 – DETYRIME E ANGAZHIME TË TJERA MES PALËVE
a) Palët deklarojnë se heqin dorë në mënyrë të parevokueshme nga çdo pretendim apo kërkesë lidhur me Produktet Farmaceutike, bazuar në Kontratën e Koncesionit.
SICPA Albania dhe Mëma deklarojnë se nuk kanë shfaqur apo pretenduar dhe nuk do të kenë në të ardhmen asnjë pretendim apo kërkesë ndaj Autoritetit për zbatimin e produkteve të tjera objekt i Kontratës së Koncesionit të miratuar me ligjin nr. 10381, datë 24.2.2011.
b) SICPA Albania dhe Mëma angazhohen për vazhdimin e teknologjisë aktualisht të implementuar, bazuar në Kontratën e Koncesionit, me disa përmirësime teknologjike në fushat e gjykuara si të detyrueshme për funksionalizimin e duhur të saj në thelbin operacional dhe në terren e, konkretisht, duke realizuar:
(a) Përmirësime të caktuara, nëse janë të nevojshme, të platformës ekzistuese CAPEX i kufizuar, për të lejuar funksionalizimin dhe operimin e efektshëm të teknologjisë/sistemit aktual.
(b) Nisjen e modulit të ri të raportimit të Shërbimeve të të Dhënave që i mundëson Autoritetit më shumë analitikë përshkruese, duke u fokusuar në atë që ndodhi në të kaluarën, analitike diagnostike, që ndihmon në zbulimin e arsyes, se pse ndodhën gjërat dhe analitikë parashikuese që mundësojnë parashikimin e asaj që ka të ngjarë të ndodhë në të ardhmen – aktivizimi + integrimi në platformën ekzistuese.
(c) 	Asistencë teknike tek Autoriteti me të gjithë ekspertizën teknologjike dhe operacionale të ekspertëve të Mëmës për vijueshmërinë dhe funksionimin e sistemit të pullave fiskale, 7 muaj para përfundimit të afatit.
c) Palët angazhohen të punojnë së bashku të zbatojnë aktivizimin digjital të pullave fiskale, në momentin që paguhen detyrimet e akcizës bazuar në Procedurën e Ndryshimit të Kontrollit të përcaktuar në aneksin 16 të Kontratës së Koncesionit. Kërkesa përkatëse për ndryshim do të bëhet nga Autoriteti jo më vonë se 10 ditë pas nënshkrimit të kësaj Kontrate Shtesë. Afatet e zbatimit do të përcaktohen brenda vlerësimit të impaktit, sipas nenit 7, të aneksit 16, dhe mund të ndryshojë sipas produktit.
PIKA 3 – TË PËRGJITHSHME
Kjo kontratë shtesë hyn në fuqi në datën e hyrjes në fuqi te ligjit që miraton këtë Kontratë.

Në dëshmi të nënshkrimit të kësaj Kontrate Shtesë rregullisht nga Palët

Nënshkroi për dhe në emër të 
Ministrisë së Financave dhe Ekonomisë të Republikës së Shqipërisë
Nënshkrimi ________________
Emri: Delina Ibrahimaj
Pozicioni: Ministre e Financave dhe Ekonomisë (Autoriteti)

Nënshkroi për dhe në emër të 
“SICPA Security Solutions Albania” sh.p.k.

Nënshkrimi_________________
Emri: Samir Shqarri
Roli: Administrator 

Nënshkroi për dhe në emër të 
SICPA SA
Nënshkrimi _________________
Emri: Rilind Bytyqi
Roli: Përfaqësues me prokurë
